Joey DeFrancesco
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Joey DeFrancesco, amerikansk jazzmusiker og organist. Han var en av jazzens store barnestjerner, og sterkt medvirkende til renessansen for Hammond B-3-orgelet i 1990-årene. 10 år gammel spilte han med orgel-legenden Brother Jack McDuff, og som tenåring ble han engasjert av Miles Davis, blant annet til albumet Amandla (1989).
Inspirert av Davis begynte DeFrancesco å spille trompet som 18-åring, og de senere årene har han også opptrådt som sanger. Han har gjort seg gjeldende i ulike sammenhenger, blant annet i trio med John McLaughlin. Utvalgte utgivelser Reboppin' (1992)  All About My Girl (1994)  The Champ (1999)  Incredible! (2000; med blant andre Jimmy Smith)  Singin' and Swingin' (2001)  Falling in Love Again (2003) Les mer i Store norske leksikon jazz Hammond-orgel musikk i USA